
Varade ja kohustuste kajastamine
1. Asjaolud ja menetluse käik
Seoses muudatustega Riigi raamatupidamise üldeeskirjas muutusid era- ja avaliku sektori pikaajaliste koostööprojektide arvestuspõhimõtted. Muudatus käsitleb varade ja kohustuste kajastamist (avaldatud https://www.riigiteataja.ee/ert/act.jsp?id=13110783). Nimetatud muudatust tuleb rakendada Narva linna, AS-i Eesti Ühispank ja MTÜ Narva Spordikeskus lepingu osas. Samuti on ka Riigikontroll pööranud tähelepanu Riigi raamatupidamise üldeeskirja muudatuste rakendamisele kohaliku omavalitsuse üksuste poolt. 
2. Õiguslikud alused

Vastavalt  kohaliku omavalitsuse korralduse seaduse §30 lõike 1 punktile 3, mille  kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. Korraldus võetakse vastu Raamatupidamise seaduse, Raamatupidamise Toimkonna Juhendite ning Riigi raamatupidamise üldeeskirja alusel. Riigi raamatupidamise üldeeskirja eesmärgiks on Eesti Vabariigi kui avalik-õigusliku juriidilise isiku raamatupidamise ja finantsaruandluse korra kehtestamine ning valitsussektori ja avaliku sektori aruandluse tagamine.
3. Otsus

3.1. Narva Linna Arenduse ja Ökonoomika Ametil kajastada oma asutuse bilansis Narva linna, AS-i Eesti Ühispank ja MTÜ Narva Spordikeskus vahelist lepingut lähtudes Riigi raamatupidamise üldeeskirja sätetest, rakendades alates 2009. kalendriaasta kohta koostatavast raamatupidamisaruandest.  

3.2. Narva linna ametiasutustel esitada Narva Linna Arenduse ja Ökonoomika Ameti päringutele käesoleva korralduse punktis 3.1 nimetatud tehingute kajastamiseks vajaliku informatsiooni. 
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

